Finansiële steun vir SAL, SAUK en Denel op pad, sê Mboweni | Maroela Media
Tito Mboweni, minister van finansies, het gesê hy gaan befondsing uit die gebeurlikheidsreserwes toewys vir die Suid-Afrikaanse Lugdiens (SAL), die SAUK en Denel.
Mboweni het egter gewaarsku dat die reddingsboeie nie as 'n blanko tjek beskou moet word nie. Hy het tydens die nasionale tesourie se begrotingsdebat in die parlement gesê die geld sal toegeken word sodra dit deur die parlement goedgekeur is.
"Ons kan regtig nie so aangaan nie," het Mboweni gesê en beklemtoon dat daar maatskappye in die lugvaart- en uitsaaisektore is wat gehaltedienste lewer en 'n wins toon terwyl SAL en die SAUK op regeringsverligting staatmaak.
Mboweni het nie die bedrae wat aan die staatsinstellings gegee sal word bekend gemaak nie. Daar is ook aangekondig dat 'n spesiale toedelingswetsontwerp op 23 Julie by die parlement ingedien sal word om ekstra geld vir Eskom te kry.
Dit sal uitvoering gee aan 'n verbintenis deur pres. Cyril Ramaphosa in sy staatsrede verlede maand dat 'n aansienlike persentasie van die R230 miljard in finansiële ondersteuning vir Eskom vir die volgende dekade op 'n dringende basis beskikbaar gemaak sal word.
Dit kom ook kort nadat dit bekend gemaak is dat Eskom, wat skuld van R420 miljard het, slegs genoeg geld het om sy finansiële verpligtinge tot einde Oktober na te kom.
Volgens die nasionale tesourie benodig SAL nog R4 miljard vir die huidige finansiële jaar. Die lugdiens het verlede jaar 'n reddingsboei van R5 miljard ontvang sodat hy sy skuld kon terugbetaal.
Die SAUK soek R6,8 miljard van die regering. Stella Ndabeni-Abrahams, minister van kommunikasie, het Woensdag aangekondig dat die SAUK binne die volgende tien dae finansiële bystand gaan ontvang.
Pensioen wat van salarisse verhaal is is nie al wat nie betaal is nie, UIF en SARS wat ook van salarisse verhaal is is blykbaar al vir 3 maande nie oorbetaal nie. ????????????
Wat verwag julle as julle senior personeel aanstel net op grond van hulle velkleur?
Gebeurlikheidsbefondsing? Krisisbestuur? Mboweni koop nou geskenke uit die noodlenigingskoffer. En as 'n krisis opduik sal alle kleuters hul spaarvarkies moet inhandig? Binnekort dien wette oor grondgrype en mediese dienste in die sirkustent. Ons sien die pad vorentoe strek deur donga's en duwweltjies… afwaarts… CR gooi soos 'n middeleeuse landheer gulde na sy slawe wanneer sy vergulde entourage verby ry in die hoop dat as hy omkyk almal vrolik en dankbaar sal glimlag en dit hierna weer klopdisselboom in 'sy' koninkrykie sal gaan…. Bad news prez…
Ek wil ook vir die staat "werk"…..
Ek was nog altyd onder die indruk dat indien 'n besigheid nie wins lewer nie, maak jy dit toe, maar blykbaar was ek verkeerd.
Ek wil graag 'n versoek aan Mnr. Mboweni rig dat aangesien fondse nie 'n probleem blyk te wees nie, hoe lyk dit met 'n minimum bedrag van so R10 000 per maand vir elke SASSA-pensioenaris aangesien geld aanhoudend in bodemlose putte gestort word en die belastingbetalers krepeer.